stanford-oval/wikipedia huggingface dataset:
פרסי איגוד מבקרי הקולנוע האמריקאי
טקסים

| # | תאריך | מנחה/ים | רשת שידור | הסרט הטוב ביותר |
| --- | --- | --- | --- | --- |
| 1 | 22 בינואר 1996 | ללא | לא שודר | על תבונה ורגישות |
| 2 | 20 בינואר 1997 | ללא | לא שודר | פארגו |
| 3 | 20 בינואר 1998 | ללא | לא שודר | סודות אל איי |
| 4 | 19 בינואר 1999 | ללא | לא שודר | להציל את טוראי ריאן |
| 5 | 24 בינואר 2000 | ללא | לא שודר | אמריקן ביוטי |
| 6 | 22 בינואר 2001 | ללא | לא שודר | גלדיאטור |
| 7 | 11 בינואר 2002 | ללא | לא שודר | נפלאות התבונה |
| 8 | 17 בינואר 2003 | ללא | לא שודר | שיקגו |
| 9 | 10 בינואר 2004 | ללא | לא שודר | שר הטבעות: שיבת המלך |
| 10 | 10 בינואר 2005 | ללא | לא שודר | דרכים צדדיות |
| 11 | 9 בינואר 2006 | ללא | לא שודר | הר ברוקבק |
| 12 | 20 בינואר 2007 | ללא | ערוץ E! | השתולים |
| 13 | 7 בינואר 2008 | ד. ל. הוגלי |  | ארץ קשוחה |
| 14 | 8 בינואר 2009 | ללא |  | נער החידות ממומביי |
| 15 | 15 בינואר 2010 | קריסטין צ'נוות' | VH1 | מטען הכאב |
| 16 | 14 בינואר 2011 | ללא | VH1 | הרשת החברתית |
| 17 | 12 בינואר 2012 | רוב הובל ופול שיר | VH1 | הארטיסט |
| 18 | 10 בינואר 2013 | סם רובין | The CW | ארגו |
| 19 | 16 בינואר 2014 | איישה טיילר | The CW | 12 שנים של עבדות |
| 20 | 15 בינואר 2015 | מייקל סטרהאן | A&E | התבגרות |
| 21 | 17 בינואר 2016 | טי. ג'יי. מילר | A&E / Lifetime / LMN | ספוטלייט |
| 22 | 11 בדצמבר 2016 | טי. ג'יי. מילר | A&E | לה לה לנד |
| 23 | 11 בינואר 2018 | אוליביה מאן | The CW | צורת המים |
| 24 | 13 בינואר 2019 | טיי דיגס | The CW | רומא |
| 25 | 12 בינואר 2020 | טיי דיגס | The CW | היו זמנים בהוליווד |
| 26 | 7 במרץ 2021 | טיי דיגס | The CW | ארץ נוודים |
| 27 | 13 במרץ 2022 | טיי דיגס וניקול ביר | The CW / TBS | כוחו של הכלב |
| 28 | 15 בינואר 2023 | צ'לסי הנדלר | The CW | הכול בכל מקום בבת אחת |
| 29 | 14 בינואר 2024 | צ'לסי הנדלר | The CW | אופנהיימר |
| 30 | פברואר 2025 | צ'לסי הנדלר | ערוץ E! Peacock | אנורה |
ראו גם

פרסי בחירת מבקרי הטלוויזיה
הערות שוליים

↑  Paul Grein, 2025 Critics Choice Awards Postponed Again Due to LA Wildfires, Billboard, ‏2025-01-15 (באנגלית אמריקאית)
| פרסי איגוד מבקרי הקולנוע האמריקאי |
| --- | --- | --- |
איגוד מבקרי הקולנוע האמריקאי
| פרסים | אנסמבל המשחק ‏•‏‏ שחקן ‏•‏‏ שחקנית ‏•‏‏ תסריט מעובד ‏•‏‏ סרט אנימציה ‏•‏‏ צילום ‏•‏‏ סרט קומדיה ‏•‏‏ עיצוב תלבושות ‏•‏‏ במאי ‏•‏‏ עריכה ‏•‏‏ סרט זר ‏•‏‏ שיער ואיפור ‏•‏‏ תסריט מקורי ‏•‏‏ סרט ‏•‏‏ עיצוב הפקה ‏•‏‏ פסקול ‏•‏‏ שיר ‏•‏‏ שחקן משנה ‏•‏‏ שחקנית משנה ‏•‏‏ אפקטים ויזואליים ‏•‏‏ שחקן צעיר |  |
| פרסי עבר | סרט אקשן (2008–2019) ‏•‏‏ שחקן בסרט אקשן (2012–2016) ‏•‏‏ שחקנית בסרט אקשן (2012–2016) ‏•‏‏ שחקן בסרט קומדיה (2012–2018) ‏•‏‏ שחקנית בסרט קומדיה (2012–2018) ‏•‏‏ סרט תיעודי (1995–2015) ‏•‏‏ סרט לכל המשפחה (1995–2007) ‏•‏‏ סרט מדע בדיוני/אימה (2012–2019) ‏•‏‏ סאונד (2009–2011) |  |
| טקסים | 1995 ‏•‏‏ 1996 ‏•‏‏ 1997 ‏•‏‏ 1998 ‏•‏‏ 1999 ‏•‏‏ 2000 ‏•‏‏ 2001 ‏•‏‏ 2002 ‏•‏‏ 2003 ‏•‏‏ 2004 ‏•‏‏ 2005 ‏•‏‏ 2006 ‏•‏‏ 2007 ‏•‏‏ 2008 ‏•‏‏ 2009 ‏•‏‏ 2010 ‏•‏‏ 2011 ‏•‏‏ 2012 ‏•‏‏ 2013 ‏•‏‏ 2014 ‏•‏‏ 2015 ‏•‏‏ 2016 ‏•‏‏ 2017 ‏•‏‏ 2018 ‏•‏‏ 2019 ‏•‏‏ 2020 ‏•‏‏ 2021 ‏•‏‏ 2022 ‏•‏‏ 2023 |  |
טיגר (דמות)

ערך זה עוסק בדמות ספרותית. אם התכוונתם לסרט הקולנוע של טיגר, ראו .
| --- | --- |

טיגר בסרט בכיכובו
 הוצאה לאור:  חברת וולט דיסני
 שם ספר:  פעוטים היינו אנחנו שנינו פו הדוב הבית בקרן פו בחזרה ליער מאה העצים פו הדב הכי טוב בעולם מילון פו השלם פו היה אומר ספר הנימוסין של פו הטאו של פו התה של חזרזיר
 שם סרט:  פו הדב ועץ הדבש פו הדב ביום סגריר פו הדב ויני פוך ויני פוך בבית של שפן ויני פוף וחגיגת יום ההולדת של איה ויני פוך מלא בדבש ויני פוך מגיע לביקור ויני פוך ויום עמוס פו הדב וטיגר גם הרפתקאותיו של פו הדב פו הדב ויום ההולדת של איה פו הדב: ההרפתקה הגדולה ביותר טיגר: הסרט חזרזיר: הסרט פו הדב: האביב של רו פו הדב: סיפורו של פיל נפיל כריסטופר רובין (סרט)•כריסטופר רובין
 תוכנית טלוויזיה:  הרפתקאות פו הדוב חבריי טיגר ופו לומדים ומשחקים עם פו הדב אני ופו הדב אני ופו הדב: קצרים
 הופעה ראשונה:  פו הדב ועץ הדבש (1966)
 הופעה אחרונה:  אני ופו הדב: קצרים (2023)
 יוצרים:  אלן אלכסנדר מילן
 דיבוב בשפה העברית:  איציק סיידוף
 מידע
 כינויים:  נמרור
 גזע:  טיגריס
 מין:  זכר
 חבר בקבוצה:  פו הדב
 מקום מגורים:  יער ת"ק פרסאות 
 דמויות קשורות
 חברים:  פו הדב חזרזיר ארנב כריסטופר רובין רו קנגה ינשוף איה פיל נפיל
 
טיגר (באנגלית: Tigger) הוא אחת הדמויות הבדיוניות הידועות בסדרת ספרי "פו הדב" מאת א"א מילן. אהרון אמיר, שתרגם את "הבית בקרן פו" לראשונה, העניק לו שם עברי: נמיר. הוא נקרא כך גם בתרגומה של אבירמה גולן, ואילו בתרגומו של אוריאל אופק הוא נקרא נמרור, למרות שמדובר בטיגריס, ולא בנמר.
אישיות

טיגר הוא טיגריס שחצן, קופצני ועליז. בסדרת הספרים הוא אחד מחבריו הטובים ביותר של פו הדב והוא מאוד אוהב לבקר אותו וגם את חבריו האחרים: רו, חזרזיר, ארנב, וכריסטופר רובין. חברו הטוב ביותר ביער הירוק הוא רו, כי אף הוא אוהב לקפץ, והם יוצאים להרפתקאות רבות יחד.
פרט לסדרת הספרים, טיגר גם מככב כאחת הדמויות האהובות של דיסני בהופעות שלו בסרטי פו הדוב של דיסני, ובעיקר בסרט שמתמקד בעיקר בו: "טיגר: הסרט", שבו הוא מרגיש בודד בחברה ומחפש טיגרים כמוהו.
הופעותיו של טיגר > הופעותיו של טיגר בספרים

"פעוטים היינו" (1924)
"אנחנו שנינו" (1927)
"הבית בקרן פו" (1928)
"בחזרה ליער מאה העצים" (2009)
הופעותיו של טיגר > הופעותיו של טיגר בסרטים ובסדרות

"פו הדב והיום הסוער" (1968)
"פו הדב וטיגר גם" (1974)
"הרפתקאותיו הרבות של פו הדב" (1977)
"פו הדב ויום ההולדת של איה" (1983)
"פו הדב וחברים" (1985)
"פו הדב: ההרפתקה הגדולה ביותר" (1997)
"טיגר" (2000, בכיכובו של טיגר)
"הסרט הגדול של חזרזיר" (2003)
"פו הדב: האביב של רו" (2004)
"פו הדב: סיפורו של פיל נפיל" (2005)
"פו הדב: הזנב של איור" (2011)
טיגר הופיע בשנת 1988 בסדרות הטלוויזיה "הרפתקאות פו הדוב" ששודרה בזמן דיסני בערוץ 2, ובסדרה "חבריי טיגר ופו" ששודרה בין השנים 2007–2010.
"כריסטופר רובין (סרט)" (2018)
מדבבים של טיגר

את טיגר דיבב שחקן התיאטרון פול וינצ'ל (עד שנת 1999) ומשנה זו עד היום דיבב את טיגר ג'ים קאמינגס. בגרסה העברית לעומת זאת טיגר מדוּבב עד היום בכל הסרטים והסדרות על ידי איציק סיידוף.
ראו גם

"טיגר: הסרט"
פריץ יוליוס קון

| --- | --- |

 לידה:  15 במאי 1896 מינכן, הקיסרות הגרמנית 
 פטירה:  14 בדצמבר 1951 (בגיל 55) מינכן, גרמניה המערבית 
 ידוע בשל:  מנהיג האיגוד הגרמני אמריקאי
 השכלה:  האוניברסיטה הטכנית של מינכן 
 פרסים והוקרה:  צלב הברזל צלב הכבוד
 
פריץ יוליוס קון (באנגלית: Fritz Julius Kuhn; ‏ 15 במאי 1896 – 14 בדצמבר 1951) היה נאצי אמריקאי-גרמני ששימש כמנהיג האיגוד הגרמני אמריקאי לפני כניסת ארצות הברית אל מלחמת העולם השנייה בדצמבר 1941 .
קון נולד בגרמניה והפך לאזרח ארצות הברית ב-1934, אך אזרחותו בוטלה ב-1943 בשל היותו סוכן זר של גרמניה הנאצית. קון ריצה מאסר בגין גניבה וזיוף מ-1939 עד 1943 ועם השחרור נכלא מיד על ידי הממשלה הפדרלית כסוכן זר ומרגל, הוא גורש מארצות הברית ב-1945 ובהמשך ריצה עוד זמן מאסר בגרמניה.
ביוגרפיה > ראשית חייו

קון נולד במינכן שבקיסרות הגרמנית. קו הוא בנם של גאורג קון וג'וליה יוסטינה ביו. לאחר מלחמת העולם הראשונה סיים את לימודיו באוניברסיטה הטכנית של מינכן לאחר שקיבל תואר שני בהנדסה כימית. בשנות ה-20 עבר קון למקסיקו וב-1928 הוא עבר לארצות הברית וב-1934 הפך לאזרח אמריקאי. הוא עבד במפעל של חברת פורד בדטרויט לפני שהפך למנהיג האיגוד הגרמני אמריקאי ב-1936
ביוגרפיה > הנהגת הבונד הגרמני האמריקאי

ועדת בית הנבחרים לפעילות אנטי-אמריקנית בראשות סמואל דיקשטיין הגיעה למסקנה כי איגוד ידידי גרמניה החדשה (אנ') היו סניף אמריקאי של המפלגה הנאצית והארגון נאלץ להתפרק. אף על פי כן, במרץ 1936 הוקם בבאפלו "האיגוד הגרמני אמריקאי" כארגון המשך לידידי גרמניה החדשה. הארגון בחר את קון, יליד גרמניה, כמנהיגו הרשמי. קון, אמנם תיאר את האיגוד החדש כבעל כ"אהדה לממשלת היטלר", אך הכחיש בתוקף כי הארגון קיבל כסף או קיבל פקודות מהגרמנים. קון גם הכחיש שלאיגוד יש מטרה כלשהי להחדיר את הפשיזם לארצות הברית.
קון גייס אלפי אמריקאים על ידי שימוש בתעמולה אנטישמית, אנטי-קומוניסטית ופרו-גרמנית. אחת המשימות הראשונות שלו בתור נשיא האיגוד הייתה לתכנן טיול לגרמניה הנאצית עם 50 מחסידיו האמריקאים. המטרה הייתה להיות להיפגש עם פיהרר וקנצלר גרמניה, אדולף היטלר. קון וחבריו נפגשו עם היטלר במהלך אולימפיאדת ברלין ב-1936 אך המפגש נחשב לאכזבה מצידו של קון וחבריו. על אף האכזבה, קון המשיך בהפצת תעמולה לחסידיו ברגע שחזר לארצות הברית וטען כי היטלר הכיר בו כ"פיהרר האמריקאי".
ככל שהפופולריות שלו גדלה, כך גם גדלה הביקורת נגדו. לא רק יהודים-אמריקאים או קומוניסטים, אלא גם גרמנים-אמריקאים שלא היו מזוהים עם הנאצים, החלו בהבעת ביקורת פומבית נגד קון והאיגוד. תשומת הלב השלילית שמשכו הנאצים האמריקאים לא הייתה לטעמו של היטלר, והוא רצה שהמפלגה הנאצית בארצות הברית תהיה אמנם חזקה, אך "חמקמקה". בכללי, היטלר קיווה שארצות הברית תשמור על הנייטרליות שלה לאורך כל המלחמה. ב-1 במרץ אף העבירו הנאצים חוק כי אזרח גרמני לא יכול להיות חבר ב"איגוד הגרמני אמריקאי".
ב-3 בספטמבר 1938, בחר האיגוד מחדש את קון כנשיא הארגון, ב-20 בפברואר 1939 ערך קון את העצרת הגדולה והמפורסמת ביותר בתולדות האיגוד, עצרת שנערכה במדיסון סקוור גארדן בניו יורק. כ-20,000 איש השתתפו ושמעו את קון לועג לנשיא פרנקלין ד. רוזוולט, אותו כינה קון "פרנק ד' רוזנפלד" ואת תוכנית הניו דיל שלו "העסקה היהודית" ומוקיע את מה שהוא כינה את המנהיגות הבולשביקית-יהודית האמריקאית. קון גם הצהיר: "האיגוד נלחם כתף אל כתף עם אמריקאים פטריוטים כדי להגן על אמריקה מפני גזע שאינו הגזע האמריקאי, היהודים שולטים בהכל והאדם הלבן נזרק החוצה, היהודים הם אויבי ארצות הברית. כל היהודים קומוניסטים... ישו לא היה יהודי". האירוע המפורסם ביותר שהתרחש בעצרת היו קטטות בין "חיילי הסער" של האיגוד ובין אלפי מפגינים זועמים ברחובות. במהלך נאומו של קון, מיהר לבמה מפגין יהודי, איזדור גרינבאום, והמשטרה נאלצה לחלץ אותו לאחר שהוא הוכה והופשט על ידי חיילי סער מהאיגוד.
ביוגרפיה > הרשעה בפלילים

מאוחר יותר ב-1939, בניסיון לפרק את האיגוד, הורה ראש עיריית ניו יורק, פיורלו לה גוארדיה לפקידי העיר לחקור את חשבונות המיסים של האיגוד. העייריה טענה כי קון מעל ב-14,548 דולרים מקופת הארגון, והוציא חלק מהכסף על הפילגש שלו. התובע המחוזי, תומאס דיואי הוציא נגדו כתב אישום ב-25 במאי 1939, קון הורשע ב-5 בדצמבר 1939 ונידון לשנתיים וחצי עד חמש שנות מאסר בגין גניבה וזיוף. למחרת, הוא נשלח לכלא סינג סינג. למרות הרשעותיו במעילה, חברי האיגוד המשיכו לכבד את קון, בהתאם לעקרון הפיהרר, המעניק למנהיג מעמד שקובע כי הוא "מעל החוק".
ביוגרפיה > מאסר וגירוש

אזרחותו של קון נשללה ב-1 ביוני 1943, בזמן שהיה בסינג סינג, בטענה שהושגה במרמה לאחר שהוכחה פעילותו המתמשכת כסוכן זר של גרמניה וכאדם בעל נאמנות לגרמניה הנאצית ולמפלגה הנאצית. עם שחרורו לאחר 3 וחצי שנות מאסר, קון נעצר מחדש ב-21 ביוני 1943, כ"מרגל אויב" ונכלא על ידי הממשלה הפדרלי במחנה בקריסטל סיטי, טקסס. לאחר המלחמה נשלח קון לאליס איילנד וגורש לגרמניה ב-15 בספטמבר 1945. הוא היה אסיר במבצר הוהנאספרג עד 25 באפריל 1946. עם הגעתו לגרמניה, הוא רצה לחזור לארצות הברית, ונקביל עבד במשך יותר משנתיים ככימאי תעשייתי במפעל כימי קטן במינכן. השלטונות הגרמניים החליטו אז שעליו להישפט על פי חוקי הדה-נאציפיקציה של גרמניה והוא נכלא פעם נוספת ביולי 1947.
ביוגרפיה > לאחר הגירוש

קון, שהוחזק במחנה מעצר בדכאו, בהמתנה למשפט בפני בית משפט לדינציזציה גרמנית בוואריה, נמלט ממעצרו ב-4 בפברואר 1948, אך נכלא מחדש ב-15 ביוני לאחר שנתפס בעיירה ברנקסטל שהייתה תחת אזור הכיבוש הצרפתי, הוא נידון ל-10 שנות עבודות פרך, לאחר שנמצא אשם שלא בפניו לאחר משפט בן חמש שעות שנערך ב-20 באפריל. ההליך נחשב לבולט בהיעדרו של לא רק קון אלא גם של עורך דינו וכל העדים שהיו אמורים להעיד לטובתו. המשפט בוצע כולו על ידי הצגת מסמכים שהתיימרו להראות שלקון היו קשרים הדוקים עם גרמניה הנאצית של וכי ניסה להחדיר את האידאולוגיה שלה בארצות הברית". קון אמר בתגובה להרשעתו כי הוא רואה בעונש של 10 שנות המאסר עונש בלתי הוגן והודיע על כוונתו לערער על העונש.
קון מת מסיבות לא ידועות ב-14 בדצמבר 1951 במינכן.
בתרבות

שמו של בית הספר בו לומד תומאס סמית', בנו של אחת מהדמות הראשיות בסדרה האיש במצודה הרמה נקרא "בית הספר פריץ יוליוס קון".
ניקולה קוכלן

| --- | --- |

 לידה:  9 בינואר 1987 (בת 38) גולוויי, אירלנד 
 מדינה:  אירלנד 
 תקופת הפעילות:  מ-2004 
 מקום לימודים:  מכללת קאלאנסטיוס  בית הספר למשחק בברמינגהאם  בית הספר לדרמה באוקספורד  האוניברסיטה הלאומית של אירלנד בגולוויי  הקונסרבטוריון המלכותי של ברמינגהאם 
 פרופיל ב-IMDb
 
ניקולה מרי קוכלן (באנגלית: Nicola Coughlan; נולדה ב-9 בינואר 1987) היא שחקנית תיאטרון, קולנוע וטלוויזיה אירית.
ביוגרפיה

קוכלן נולדה ב-9 בינואר 1987 בגולוויי, אירלנד, וגדלה באורנמור. בגיל 5, כשראתה את אחותה הגדולה מופיעה בהצגה בבית הספר היא החליטה להיות שחקנית. היא למדה בבית הספר "מיור", בית הספר היסודי ובמכללת קאלאנסטיוס בתיכון. סיימה תואר באנגלית ותרבות קלאסית באוניברסיטה הלאומית של אירלנד בגאלווי. לאחר מכן המשיכה ללמוד באנגליה בבית הספר לדרמה באוניברסיטת אוקספורד ובבית הספר למשחק בברמינגהאם. היא מתגוררת בלונדון.
קריירה

בגיל 10, שיחקה בתפקיד ללא קרדיט במותחן הפעולה "מלחמתו של אחי". בשנת 2004 שיחקה בסרטו הקצר של טום קולינס, "The Phantom Cnut". היא דיבבה בסדרות אנימציה שונות. בשלב מסוים, בגלל קשיים כלכליים, קוכלן נאלצה לחזור לאירלנד. בתקופה זו היא סבלה מדיכאון ומשפחתה תמכה בה בתהליך ההחלמה. היא עבדה במשרה חלקית אצל אופטיקאי בגאלווי. היא הלכה לשיחת ליהוק פתוחה שנערכה בתיאטרון אולד ויק בלונדון וזכתה בתפקיד הראשי של ג'ס במחזה "Jess and Joe Forever". ההופעה הראשונה הייתה בספטמבר 2016 לפני שצוות השחקנים יצא למסע הופעות ארצי.
בשנת 2018 החלה קוכלן לגלם את קלייר דבלין, אחת הדמויות הראשיות, בסדרת הטלוויזיה "בנות דרי", קומדיית מצבים שעלילתה מתרחשת בדרי, צפון אירלנד, בשנות ה-90. הסדרה שודרה בינואר ובפברואר 2018 בערוץ 4. אך לאחר שחרורה מחדש לפלטפורמת הסטרימינג נטפליקס בדצמבר אותה שנה זכתה הסדרה לקהל בינלאומי ולפופולריות רבה.
באותה שנה שיחקה גם את האנה דלתון בסדרת הטלוויזיה פרוצות. סדרת דרמה תקופתית המתרחשת בלונדון במאה ה-18.
בשנת 2018 הופיעה בהופעת הבכורה שלה בווסט אנד בהפקת המחזה אביבה של מיס ברודי.  "האיבנינג סטנדרד" כינה אותה כ"אחת הכוכבות העולות של שנת 2018". באותה שנה, היא התחרתה מול כמה מכוכבות הסדרה "נערות דרי" בפרק של התוכנית הבריטית "בייק אוף".
בשנת 2019 פורסם כי קוכלן לוהקה לסדרת נטפליקס ברידג'רטון, שהוקרנה לראשונה בדצמבר 2020. בסדרת דרמה תקופתית זו המבוססת על סדרת הספרים הנמכרת ביותר של ג'וליה קווין באותו השם, מגלמת קוכלן את פנלופה פיטרינגטון. בת למשפחה נובורישית בלונדון.
אקטיביזם

בשנת 2018, בזמן שהופיעה על הבמה במחזה "אביבה של מיס ברודי" בלונדון, היא כתבה מאמר ל"גרדיאן" וטענה שיש ביקורת לא הוגנת ביחס לגוף נשים בביקורות תיאטרון. ביולי 2020, מכרה קוכלן במכירה פומבית  שמלה של המעצב אלכס פרי ב-5,000 אירו במטרה לגייס כספים להוספיס לילדים אירי המספק שירותי טיפול פליאטיבי ותמיכה בילדים.
בפברואר 2019 חצו 28 נשים עם מזוודותיהן ובראשן ניקולה קוכלן את גשר וסטמינסטר בלונדון כדי לדרוש לעגן בחוק את האפשרות להפלות בצפון אירלנד. הן ייצגו את המספר המשוער של נשים שנאלצו לנסוע לאנגליה כדי לבצע הפלה. ב־26 ביוני 2020 ביצעה קוכלן ועמיתיה לסדרה "נערות דרי" מערכון עם סירשה רונן עבור ספיישל לגיוס תרומות לתוכנית רדיו בערוץ RTE. הכנסות התוכנית מגיוס תרומות הועברו לנפגעי מגפת הקורונה.
פילמוגרפיה > קולנוע וטלוויזיה

| שנה | כותרת | תפקיד | הערות |
| --- | --- | --- | --- |
| 2004 | The Phantom Chut | קייטי | סרט קצר |
| 2012 | רופאים (Doctors) | מארי קלגאן | פרק: "לכל סוף יש התחלה" |
| 2018 | פרוצות | האנה דלטון | תפקיד ראשי |
| 2018–2022 | בנות דרי | קלייר דבלין | תפקיד ראשי (3 עונות); 18 פרקים |
| 2020–הווה | ברידג'רטון | פנלופה פטינגטון | תפקיד ראשי |
| 2021 | Taskmaster (Taskmaster) | עצמה |  |
| 2023 | Dodger | ויקטוריה, מלכת הממלכה המאוחדת | פרק: "Coronation" |
| 2024 | Big Mood | מאגי | תפקיד ראשי; 6 פרקים |
| TBA | The Magic Faraway Tree | סליקי |  |
| TBA | Seize Them! (Seize Them!) | ג'ואן | סרט קולנוע |
פילמוגרפיה > דיבוב

| שנה | כותרת | תפקיד | הערות |
| --- | --- | --- | --- |
| 2004–2005 | אגדות אנדרסן | קולות שונים | קול (גרסה אנגלית) |
| 2008 | Summer of the Flying Saucer (Summer of the Flying Saucer) | ג'ניס | קול |
| 2010 | סימסאלה גרים | קול (גרסה אנגלית) |  |
| 2011 | תפוס ת'פטיש | אדה | קול |
| 2012 | איוון המדהים | לוטי | קול (גרסה אנגלית) |
| 2012 | ג'לי טרזן |  | קול (גרסה אנגלית) |
פילמוגרפיה > תיאטרון

| שנה | כותרת | תפקיד | במאי | מחזאי | תיאטרון | הערות |
| --- | --- | --- | --- | --- | --- | --- |
| 2013 | רחוב הקפלה | קירסטי | בריוני שנהאן | לוק בארנס | Scrawl Theatre Company UK Tour |  |
| 2014 | ברווז | סופי | סטלה פיהילי | סטלה פיהילי | Out of Joint Theatre Company |  |
| 2015 | נדיה | אלנה | שרה מדוס | כריס ג'ורי | תיאטרון פארק |  |
| 2015–2017 | ג'ס וג'ו לנצח | ג'ס | דרק בונד | זואי קופר | אולד ויק  תיאטרון עץ האורנג'  תיאטרון טרוורס |  |
| 2018 | האביב של מיס ברודי | ג'ויס אמילי | פולי פינדליי | דייוויד הרוור | Donmar Warehouse |  |
אוזו אדובה

| --- | --- |

אוזו אדובה, 2014
 לידה:  10 בפברואר 1981 (בת 43) בוסטון, מסצ'וסטס, ארצות הברית
 מדינה:  ארצות הברית 
 תקופת הפעילות:  מ-2003
 מקום לימודים:  אוניברסיטת בוסטון  המכללה לאומנות יפה של אוניברסיטת בוסטון  תיכון מדפילד 
 פרסים והוקרה:  פרס אמי לשחקנית אורחת בסדרה קומית (2014)   פרס אמי לשחקנית משנה בסדרת דרמה (2015) פרס אמי לשחקנית משנה במיני סדרה או סרט טלוויזיה (2020)
 פרופיל ב-IMDb
 
אוזואמאקה נְוואנקה "אוּזוֹ" אדוּבּה (באנגלית: Uzoamaka Nwanneka "Uzo" Aduba; נולדה ב-10 בפברואר 1981) היא שחקנית קולנוע, טלוויזיה ותיאטרון אמריקאית, זוכת שלושה פרסי אמי, שניים מהם על תפקידה בתור סוזאן "קרייזי אייז" וורן בסדרת הדרמה הקומית "כתום זה השחור החדש" של נטפליקס, והשלישי על תפקידה במיני-סדרה "גברת אמריקה".
ביוגרפיה

אדובה נולדה בבוסטון, מסצ'וסטס להורים ניגרים בני שבט איגבו מאֵנוּגוּ. היא גדלה בעיירה מדפילד, מסצ'וסטס, שם סיימה את לימודי התיכון בשנת 1999. לאחר מכן, למדה באוניברסיטת בוסטון, שם גם הייתה פעילה כאתלטית והשתתפה בתחרויות ארציות. אחיה הצעיר, אובי, שיחק הוקי באוניברסיטת מסצ'וסטס אמהרסט במשך שש עונות מקצועיות.
אודובה החלה את הקריירה שלה כשחקנית בשנת 2003 עם הופעות בימתיות מוצלחות עבורן זכתה בביקורות אוהדות.
קריירה

בשנת 2009 שיחקה במחזה "Eclipsed" מאת המחזאית והשחקנית דנאי גורירה שהוצג בחודשים ספטמבר-אוקטובר בתיאטרון בוושינגטון די. סי. לאחר מכן, הוא הוצג בחודשים אוקטובר-נובמבר בתיאטרון הרפרטוארי של אוניברסיטת ייל.
במהלך השנים שיחקה בתפקידי אורח בסדרת המשטרה "שוטרים בדם" ששודרה ברשת CBS וסדרת המערכונים הפופולרית "סאטרדיי נייט לייב" ברשת NBC, והתארחה בתוכנית המציאות "פרויקט מסלול".
קריירה > כתום זה השחור החדש

לאחר מספר שנים בהן לא הצליחה לפרוץ, לוהקה אדובה בשנת 2013 לסדרת הדרמה הקומית "כתום זה השחור החדש" של רשת נטפליקס שצברה פופולריות רבה. אדובה גילמה בסדרה את האסירה השנויה במחלוקת סוזן "קרייזי אייז" וורן, והפכה לאחת מהכוכבות הבולטות של הסדרה, היא זכתה בשנת 2014 בפרס אמי לשחקנית אורחת מצטיינת בסדרה קומית ובשנת 2015 בפרס אמי לשחקנית משנה מצטיינת בסדרת דרמה. זכיות אלו הפכו את אדובה לשחקנית השנייה אי פעם (אחרי אדוארד אסנר בתפקידו כ-"לו גרנט") שזכתה בפרס אמי גם בקטגוריה קומית וגם בקטגוריה דרמטית על אותו תפקיד. ב-2017 הייתה מועמדת שוב לפרס אמי לשחקנית משנה מצטיינת בסדרת דרמה, אך לא זכתה. בנוסף, הייתה מועמדת לפרס גלובוס הזהב לשחקנית המשנה הטובה ביותר בסדרת טלוויזיה בשנים 2015 ו-2016, קיבלה מועמדות לפרס NAACP Image שלוש שנים ברציפות בשנים 2016-2018 בקטגוריית שחקנית ראשית בסדרה קומית, וזכתה פעמיים בפרס גילדת שחקני המסך לשחקנית הטובה ביותר בסדרה קומית לשנים 2015-2016, ועוד שתי מועמדויות בשנים 2017-2018. עוד פרסים אליהם הייתה מועמדת ביניהם פרס סטלייט, פרסי גלאמור ופרס בחירת מבקרי הטלוויזיה.
ב-26 ביולי 2019 עלתה העונה השביעית והאחרונה לשידור בנטפליקס.
קריירה > לאחר מכן

בשנת 2015 שיחקה בסרט הלייב אקשן "אלווין והצ'יפמאנקס 4" בכיכובו של ג'ייסון לי, שם גילמה מאבטחת בנמל תעופה.
בשנת 2016 שיחקה לצד אליוט פייג' ואליסון ג'ני בסרט הדרמה "טלולה" של הבמאית והסופרת שאן הדר. שיחקה גם בדרמה הקומית "להציג שורשים" לצדה של מגי גרייס, ובסרט הדרמה "פסטורלה אמריקנית" שביים יואן מקגרגור ומבוסס על ספר באותו שם זוכה פרס פוליצר מאת הסופר פיליפ רות. באותה שנה החלה לדבב בסדרת האנימציה מבית Cartoon Network "סטיבן יוניברס" כקולה של ביסמוט. בתיאטרון, הופיעה במחזה "המשרתות" שהוצג באולפני טרפלגר חלק מתיאטראות וסט אנד בלונדון, לצדה של לורה קרמייקל ובבימויו של הבמאי הבריטי ג'יימי לויד
בשנת 2017 תרמה את קולה כמדבבת בסרט האנימציה "הפוני הקטן שלי: הסרט". בשנת 2018 שיחקה את הסנאטורית ג'וליה ראסל בסרט הקומדיה "צנצנת הממתקים" מבית נטפליקס. דיבבה גם בסדרת האנימציה "המופלאה: הרפתקאות ליידי באג", כקולה של נורה קסייר. בשנת 2019 השתתפה לצדו של אנתוני אנדרסון בסרט הנעורים "פעימות" בתפקיד אימו של הדמות הראשית, ושבה לדבב את ביסמוט בסרט "סטיבן יוניברס: הסרט", אשר מבוסס על הסדרה באותו שם.
בשנת 2020 עלתה המיני-סדרה "גברת אמריקה" ברשת FOX, בכיכובה של אודובה, שם היא גילמה את המועמדת לנשיאות שירלי צ'יזהולם לצד קייט בלאנשט ורוז ביירן. על תפקידה בסדרה זכתה בפרס אמי לשחקנית המשנה הטובה ביותר במיני סדרה.
באוקטובר 2020, אדובה לוהקה לתפקיד הראשי בעונה הרביעית העתידית של סדרת הדרמה "בטיפול", ששבה לשידור לאחר שירדה מהאוויר למעלה מעשור. הסדרה עלתה לשידור ב-23 במאי 2021
בשנת 2021 לוהקה לעיבוד טלוויזיוני של HBO Max לספר "אמריקנה" מאת הסופרת הניגרית צ'יממנדה נגוזי אדיצ'יה, אך לאחר מכן הפרויקט ננטש.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | Pearly Gates | קורי |  |
| 2015 | אלווין והצ'יפמאנקס 4 | מאבטחת בשדה תעופה |  |
| 2016 | טלולה | הבלשית לואיזה קיני |  |
| 2016 | פסטורלה אמריקנית | ויקי |  |
| 2016 | Showing Roots | פרל |  |
| 2017 | הפוני הקטן שלי: הסרט | המלכה נובו | דיבוב |
| 2018 | צנצנת הממתקים | ג'וליה ראסל |  |
| 2018 | We Are Boats | סיר |  |
| 2019 | פעימות | קרלה מונרו |  |
| 2019 | סטיבן יוניברס: הסרט | ביסמוט | דיבוב |
| 2019 | Miss Virginia | וירג'יניה וולדן |  |
| 2020 | באמת אהבה | צ'נאי |  |
| 2021 | National Champions | קתרין רו |  |
| 2022 | שנות אור | אליסיה הות'ורן | דיבוב |
| 2024 | Greedy People | מרפי |  |
| 2024 | The Supremes at Earl's All-You-Can-Eat | קלאריס |  |
| TBA | Roofman |  |  |
| יפורסם בהמשך | Clybourne Park |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | שוטרים בדם | אחות | פרק: "Nightmares" |
| 2019–2013 | כתום זה השחור החדש | סוזאן "קרייזי אייז" וורן | תפקיד ראשי (7 עונות); 90 פרקים פרס אמי לשחקנית אורחת מצטיינת בסדרה קומית (2014) פרס אמי לבידור בפריים טיים לשחקנית משנה בסדרת דרמה (אנ') (2015) מועמדת פרס אמי לבידור בפריים טיים לשחקנית משנה בסדרת דרמה (אנ') (2017) מועמדת פרס גלובוס הזהב לשחקנית המשנה הטובה ביותר בסדרת טלוויזיה (2015, 2016) |
| 2014 | סאטרדיי נייט לייב | בת משפחת דאדלי | פרק: "Woody Harrelson/Kendrick Lamar" |
| 2015 | הקוסם לייב! | גלינדה המכשפה הטובה | ספיישל טלוויזיוני של NBC |
| 2019–2016 | סטיבן יוניברס | ביסמוט | דיבוב; 9 פרקים |
| 2019–2018 | שלושה בהסוואה: סיפורי ארקדיה | השוטרת קובריץ | דיבוב; 11 פרקים |
| 2020–2018 | המופלאה: הרפתקאות ליידי באג | נורה / אנאסי | דיבוב; 4 פרקים |
| 2020 | Steven Universe Future | ביסמוט | דיבוב; פרק: "Bismuth Casual" |
| 2020 | גברת אמריקה | שירלי צ'יזהולם | מיני-סדרה פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2020) |
| 2021 | בטיפול | ד"ר ברוק לורנס | תפקיד ראשי (עונה 4); 24 פרקים מועמדת פרס אמי לבידור בפריים טיים לשחקנית ראשית בסדרת דרמה (2021) מועמדת פרס גלובוס הזהב לשחקנית הטובה ביותר בסדרת דרמה (2022) |
| 2021 | סולוס | סשה | פרק: "SASHA" |
| 2022 | טבע החיה | קריינית | דיבוב; פרק: "Dolphins" |
| 2022 | עדה גרניט: מדענית | מצילה | דיבוב; פרק: "Swift The Waves" |
| 2023 | אימפריית הכאב | אדי פלורס | תפקיד ראשי מועמדת פרס גילדת שחקני המסך לשחקנית הטובה ביותר בסרט טלוויזיה או במיני-סדרה (אנ') (2024) |
| TBA | The Residence | קורדליה קאפ | סדרת טלוויזיה עתידית של נטפליקס |